Dianne Reeves

Dianne Reeves (Detroit, Michigan, AEB, 1956ko urriaren 23a) garaiko emakumezko jazz-kantari garrantzitsuenetakotzat jotzen da.

 Bizitza 
Dianne Reeves Detroiten jaio zen, Michiganen, musika familia batean. Aitak abestu egiten zuen, amak tronpeta jotzen zuen, osaba Charles Burrell baxu-jotzailea da, eta lehengusua George M. Duke da. Aita bi urte zituenean hil zitzaion, eta Denverren (Colorado) hazi zuten amak, Vada Swansonek, eta amaren aldeko familiak. Reeves katoliko egin zen eta Denverreko Cure D'Ars Catholic School-era joan zen bere lehen eskolatzearen zati handi batean.

1971n, pianoa jotzen eta abesten hasi zen. Ahots klasikoa ikasi zuen Coloradoko Unibertsitatean. Clark Terry tronpeta-jotzaileak deskubritu zuen, artean eskolara zihoala. Abeslaria eskolako bandan hasi zen abesten, eta sari bat jaso zuen Denverren egin zen Citywide Big Band eskola-txapelketan. Sari horri esker, National Association of Jazz Educators elkarteak Chicagon eman zuen hitzaldira joan zen. Terryk entzun egin zion hitzaldian, eta laguntzea erabaki zuen. Dianne Reevesek tronpeta-jotzailearekin abestu zuen, Coloradoko Unibertsitatean zegoela. 1976 urtean hasi zuen bere ibilbidea Los Angelesen. Kalifornian, Dianne Reevesek estudioko lanarekin egin zuen topo, eta musika-kulturaz blaitu zen. Lenny White, Stanley Turrentine, Alphonso Johnson eta The Latin Ensemblerekin grabatu zuen.

Reeves Los Angelesera joan zen bizitzera, eta han Stanley Turrentine, Lenny White eta Billy Childsekin abestu eta grabatu zuen."Dianne Reeves", Herbie Hancock Institute of Jazz. Caldera taldearekin grabatu zuen, eta gero Night Flight taldea sortu zuen Billy Childs-ekin, 1990eko hamarkadan berriro ere berarekin kolaboratzeko. New Yorkera joan zen bizitzera eta 1983tik 1986ra Harry Belafonterekin bira egin zuen.

 Lan ibilbidea 
1978tik 1980ra, Billy Childs ezagutu zuen, eta hamar urte iraun zuen harreman artistikoa hasi zuen; Childsekin, Diannek bere bizitzako musika-garapenaren garairik garrantzitsuenari heldu zion. Night Flight taldearekin batera Amerikako "hondartzen zirkuitu" ezagunean izan zen, Kaliforniako hegoalde osoan ezagutaraziz. 1981 urtean Sergio Mendesekin eta Phil Moore konpositorearekin lan egin zuen. Sasoi hartan jaso zituen kritikaren lehen laudorioak eta publikoaren lehen aitortza-agerpenak. Hurrengo urtean, Dianne eta Billyk "Palo Alto" diskoetxerako lehen diskoa egin zuten: "Welcome To My Love". 1986 urtean, Reeves New Yorkera joan zen bizitzera, eta bere bigarren albuma grabatu ondoren, zeinetan Harry Belafonten eragina asko nabaritzen den: "Fore Every Heart" (Palo Alto) Mendebaldeko kostaldera itzuli zen. Biek hirukote bat osatzea erabaki zuten, eta Ameriketako Estatu Batuetan bira handia egin zuten.

1987 urtean, Dianne Reevesek "Echoes of Ellington" kontzertuan parte hartu zuen Los Angelesen, konpositore eta pianista handiaren omenez. Gau horretan, Bruce Lundvall, Blue Note Records diskoetxeko presidentea, ikusleen artean zegoen, eta, hura entzun ostean, bere diskoetxean sartzeko gonbita egin zion, bere ibilbidea behin betiko indartu zuen erabakia izan zen. Dianne Reeves (Blue Note-1987) etiketa urdinaren zigilurako lehen diskoak Ellingtonen abestiaren moldaketa bat zekarren: "Better Days", eta arrakasta handia lortu zuen. Lehen grabazio horren arrakastaren ostean, Diannek bira bat hasi zuen Ameriketako Estatu Batuetan eta Asian zehar, 1989 urtera arte. Bere grabaketak urtez urte egiten hasi zen eta bere ahotsa oso preziatua da adituen eta jazz ikusleen artean. 

1991 urtean "I Remember" grabatu zuen Blue Noterentzat eta diskoak hiru hilabete baino gehiago eman zituen Ameriketako Estatu Batuetan gehien saltzen zen jazzaren ahots zerrendan. Disko erraldoi horren ostean, "Art and Survival" diskoa argitaratu zuen 1994 urtean EMI diskoetxerako, Eddie del Barrio ekoizlearekin batera, musika-abenturen laguna eta konplizea. Hurrengo urtean, Blue Notek beste disko bat atera zuen: "Quiet After The Storm" Grammyrako izendatua izan zen, jazzeko ahots interpretazio onenarengatik. Olatuaren gailurrera helduta, disko bat grabatu zuten jazzeko izar handiekin, besteak beste, Joe Williams, Clark Terry, Harry "Sweets" Edison, James Moody, Phil Woods, Toots Thielemans eta Kenny Barron musikariekin. Diskoak "The Grand Encounter" zuen izena, eta arrakasta handia izan zuen. 

Dianne Reevesek Blue Note Recordsentzat diskoak grabatzen jarraitu du eta jazz bokal garaikidearen munduko ahotsik kualifikatuenetako bat da. Bere jarraitzaileek interes handiz gozatzen dute merkatura ateratzen duen emanaldi, kontzertu edo disko bakoitzean.

 Diskografia 

 Sariak eta aintzatespenak 
5 "Jazz ahots interpretazio onenaren" Grammy sari irabazi zituen bere albumengatik

Grammy Award for Best Jazz Vocal Album:

 2001: In the Moment – Live In Concert (2000)
 2002: The Calling: Celebrating Sarah Vaughan (2001)
 2004: A Little Moonlight (2002)
 2006: Good Night, and Good Luck (2005)
 2015: Beautiful Life (albuma)
 Hiru aldiz jarraian Grammy saria jaso zuen abeslaria.

 2003: Honorary doctorate, Berklee College of Music"Dr. Dianne Reeves, Students Play Blue Note, David Azarian Benefit", AllAboutJazz, May 1, 2003.
 2015: Best Album, Jazz FM Awards, Beautiful Life
 2015: Honorary doctorate, The Juilliard School"Juilliard to award Dianne Reeves an honorary music doctorate", JazzFM, March 2, 2015.Simka, Joshua (May–August 2015), "5 to Receive Honorary Doctorates  Commencement 2015", The Juilliard Journal.
 2018: NEA Jazz Masters

 Erreferentziak 

 Kanpo estekak 
 https://web.archive.org/web/20060615174940/http://apoloybaco.com/diannereevesbiografia.htm
 http://www.diannereeves.com/

Kategoria:Detroitarrak
Kategoria:Grammy saridunak
Kategoria:Jazz abeslariak
Kategoria:Emakume abeslariak
Kategoria:Ameriketako Estatu Batuetako abeslariak